Štev.: 900-215/2014-3

Datum: 29.9.2014

# Z A P I S N I K

30. seje Sveta Četrtne skupnosti Golovec, ki je bila v sredo 24.9.2014 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Marjeta Burger, Aleš Dakić, Gregor Feist, Anton Kastelic, Aleš Kužnik, Igor Pigac in Zina Rodman.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **10** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 29. seje sveta Četrtne skupnosti Golovec
2. Pobude in predlogi članov sveta in občanov ČS Golovec
3. Poročilo o izvrševanju finančnega načrta ČS Golovec od 1.1.2014 do 31.8.2014 ter odločanje o porabi neporabljenih sredstev ter prerazporeditvah
4. Razno

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 28. SEJE SVETA ČETRTNE SKUPNOSTI GOLOVEC**

Na predlog zapisnika ni bilo pripomb in predsednik Sveta je dal na glasovanje

**PREDLOG SKLEPA 1/30:**

**Svet Četrtne skupnosti Golovec MOL potrjuje zapisnik 29. redne seje sveta Četrtne skupnosti Golovec**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**Pobuda občana za postavitev obcestnega ogledala**

Svet ČS Golovec MOL je obravnaval vlogo občana za postavitev obcestnega ogledala v njej navaja, da izvozu z našega hišnega dovoza/izvoza na Hruševski cesti 46 zaradi varnosti peščev, kolesarjev in predvsem tekačev potrebujemo obcestno ogledalo.

Naša hiša stoji na naslovu Hruševska cesta 46 že dalj časa in v tem času je na točki, kjer se srečata Hruševska cesta in naš dovoz/izvoz, bilo zgolj nekaj manjših prometnih incidentov. Preglednost z našega dovoza/izvoza na Hruševsko cesto je na eno stran odlična, na drugi strani pa imamo tik ob ulici ograjo, kar preglednost napravi popolnoma nično, dokler nisi že v stiku z glavno ulico. Pri našem vključevanju na glavno cesti – Hruševsko ulico, smo vedno previdni in nanjo vozimo zelo počasi ter z uporabo zvočnih ter svetlobnih signalov. Pešci, ki hodijo po ulici na strani hiše (s strani Hruševske ceste 46a) so na te znake zelo pozorni ter se ob koncu ograje vedno ustavijo.

V zadnjih mesecih pa smo zabeležili večje število srečanj, ki nas navdajajo s strahom, da se lahko v bližnji prihodnosti zgodi tudi nesrečen dogodek. Problem je nastal, ker v zadnjih letih po ulici teče veliko število tekačev, ki pa začenjajo (verjetno tudi zaradi luž) ter zakonsko pravilnega gibanja posamezne osebe nasproti vozečim vozilom, teči tik ob ograji. Večina teh tekačev se po ulici premika izredno hitro ter s slušalkami v ušesih in pri svojem teku ne opazijo prihajajočega avtomobila, ki se vključuje na glavno ulico. Zaradi hitrosti posameznega tekača in nepreglednosti križišča, tudi mi takega tekača težko opazimo in lahko zelo hitro pride do neljubega srečanja med avtomobilom ter tekačem.

Mestni občini Ljubljana zato predlagamo postavitev obcestnega ogledala nasproti našega dovoza/izvoza, da bomo z avtomobilom lahko videli v smer proti Bizoviku.

Predsednik Sveta je dal na glasovanje

**PREDLOG SKLEPA 2/30:**

**Svet ČS Golovec MOL se je s pobudo seznanil in sklenil, da se na pristojne službe OGDP, MU, MOL pošlje pobuda za postavitev ogledala na lokaciji opisani v vlogi občana, saj zaradi nepreglednosti obstaja velika verjetnost nesreč.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**Pobude članov Sveta ČS Golovec MOL:**

* Član Sveta g. Robert Anžič je opozoril na razmajan in poškodovan steber za električno napeljavo pri Litijski 73;
* Član Sveta g. Gregor Feist je opozoril da na Štepanjski in Parmski cesti ob robu cestišča raste trava, ter da je potrebna sanacija razpok Štepanjske in Parmske ceste ter tudi Štepanjskega nabrežja;
* Članica Sveta ga. Zina Rodman je opozorila na rast strupenih rastlin (japonski dresnik) in da se poda pobuda o odstranitvi oziroma košnji

Pobude bodo posredovane na pristojne službe MU, MOL.

**AD 3**

**POROČILO O IZVRŠEVANJU FINANČNEGA NAČRTA ČS GOLOVEC OD 1.1.2014 DO 31.8.2014 TER ODLOČANJE O PORABI NEPORABLJENIH SREDSTEV TER PRERAZPOREDITVAH**

Svet ČS Golovec MOL je obravnaval predlog glede porabe neporabljenih sredstev iz postavke za izvedbo Dneva ČS Golovec in Dan športa, ter podal pobudo, da se preostanek sredstev nameni za izvedbo programov društev Judo klub Golovec, društvu KTD Proga 13 in MoPZ Bizovik.

Preostanek sredstev iz postavke R*eprezentanca* se nameni za pogostitev članov Sveta ČS Golovec, predstavnikov društev in organizacij na območju ČS Golovec.

Sredstva iz postavke *Drugi operativni odhodki* se nameni za izdelavo zahvalnih plaket društvom in organizacijam na območju ČS Golovec za delo in sodelovanje v obdobju 2010-2014.

O prerazporeditvah neporabljenih sredstvih iz postavke *Sejnine udeležencev odborov* bo Svet ČS Golovec odločal na naslednji seji Sveta ČS Golovec.

Predsednik Sveta je dal na glasovanje

**PREDLOG SKLEPA 3/30:**

**Svet ČS Golovec MOL se s porabo neporabljenih sredstev iz postavke za izvedbo Dneva ČS Golovec in Dan športa strinja, prav tako se strinja s porabo sredstev iz postavke *Reprezentanca* ter *Drugi operativni odhodki.* O prerazporeditvah neporabljenih sredstvih iz postavke** ***Sejnine udeležencev odborov* bo Svet ČS Golovec odločal na naslednji seji Sveta ČS Golovec.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 4**

**RAZNO**

Pod to točko ni bilo razprave.

**S tem je bil dnevni red izčrpan in seja se je zaključila ob 18.00 uri.**

Zapisala: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec